ZAPISNIK

30. sjednice Vijeća Mjesnog odbora Dragonožec, održane 28. kolovoza 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 20:00 sati.



NAZOČNI: Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.


Predsjednik Vijeća Marijan Hrgović pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 29. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 29. sjednice.
Jednoglasno (5 „za“), usvojen je zapisnik sa 29. sjednice.
Predsjednik otvara raspravu o dnevnome redu. Predsjednik daje na glasanje dnevni red  
Jednoglasno (5„za“) je usvojen 

DNEVNI RED

1. [bookmark: _Hlk523472998]Komunalna problematika naselja Dragonožec
2. Izmjene i dopune Prostornog plana Grada Zagreba - informacija
3. Pitanja, prijedlozi i obavijesti



Ad. 1. - Komunalna problematika naselja Dragonožec


	Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Članovi vijeća obavješteni su o dosad napravljenom od strane komunalnog redara i o njegovom odgovoru vezanom o komunalnoj problematici. Glavni problemi su bili vozilo ostavljeno na putu, problem neuređene i neodržavane autobusne stanice u centru naselja, ispuštanje septičkih jame u grabu i na cestu. Predsjednik je dao informaciju za svaku prijavu pojedinačno. Članovi Vijeća i dalje nisu zadovoljni odgovorima i načinom rada komunalnog redara. Obzirom da više nije bilo pitanja predsjednik zatvara raspravu. 



Ad. 2. - Izmjene i dopune Prostornog plana Grada Zagreba - informacija


Marijan Hrgović otvara drugu točku dnevnoga reda, otvara raspravu te daje informacije vezane uz izmjene i dopune Prostornog plana Grada Zagreba. Informirao je članove da su izmjene vezane uz projekte na razini Hrvatskih željeznica, prometnica a na traženje da se prostorni plan usuglasi s novim potrebama. Za područje Mjesnog odbora Dragonožec izmjena i nadopuna je da bi se radila pruga za Hrvatske željeznice i stanica. Spoj je vezan uz buduću izgradnju i rekonstrukciju mreže Hrvatskih željeznica koji se trenutno predviđa kroz Horvate prema Karlovcu. Članovi su raspravljali o nadopuni i koliko će to koristiti naselju u budućnosti. Razgovaralo se o novom groblju na području naselja čiji su projekti nedavno bili izloženi u prostoru Gradske četvrti Brezovica gdje je održana rasprava o istim, vodili su je djelatnici ureda koji su zaduženi za izradu istih. 
Predsjednik Vijeća zatvara raspravu obzirom da više nije bilo pitanja.


Ad. 3. - Pitanja, prijedlozi i obavijesti


	Marijan Hrgović otvara treću točku dnevnoga reda, otvara raspravu. Informira članove Vijeća o traženju gospodina Lončara i djelu puta koji želi da se asfaltira i proširi. Potrebno bi bilo navesti put Babina gorica koje su zatražili stanovnici pri obilasku terena.
Pristigli su novi upiti i zahtjevi: traži se orezivanje i uređivanje granja i grmlja u ulici Komadovo, oznaka ulice Čret nalazi se na podu, potrebno ju je postaviti na mjesto. Obitelj Pirša zatražila je sanaciju prekopa na Donjodragonoškoj cesti 20 koja ide i preko nogostupa. Ponovno se stvara problem oko neodržavanja okoliša oko stare škole u Dragonošcu, kontaktiran je ravnatelj i upoznat je s problemom ali još nije ništa očišćeno. Isti problem je košnja i uređenje Vušnog vrha, naime iz Plana KA bila su odvojena sredstva za košnju i čišćenje ruba čestice od grmlja uz igralište, do ove sjednice Vijeća Mjesnog odbora to još nije napravljeno. Predsjednik je postavio pitanje vezano uz klime koje su zatražene za dvorane u kojima se održava osnovnoškolska nastava.
Marijan Hrgović, obzirom da nije bilo više pitanja, predsjednik zatvara raspravu i zaključuje sjednicu.

            Sjednica je završila u 21,15 sati. 



KLASA: 024-08/23-003/1593
URBROJ: 251-13-11-8/004-23-2
Donji Dragonožec, 28. kolovoza 2023.


Zapisnik izradio:
Stjepan Tomislav Križanić




Predsjednik
Vijeća Mjesnog odbora
Dragonožec

Marijan Hrgović

[bookmark: _GoBack]NAPOMENA: članovi Vijeća nisu donosili zaključke.

